О П Р Е Д Е Л Е Н И Е

гр. ЛЕВСКИ, _08.12._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _12.12._ 2008 г. в състав:

	                               Председател:    _СТОЙКА МАНОЛОВА_
			       Съдебни заседатели: 
	
при участието на секретаря __ и прокурора __, като разгледа докладваното от съдия Манолова ч. н. дело № _20074410200113_ по описа  за _2007_ год., за да се произнесе, взе предвид следното:
	
В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1511/15.10.2007 г., с което на основание представен отчет за извършена правна помощ от адвокат Д.Д.  от АК гр. П. на З.М.   и становище от адвокатския съвет на адвоката е определено да се изплати възнаграждение в размер на 120 лв.
	С определение №16 от 19.02.2007 г., постановено по ч.н.д. № 20074410200113, по описа на Районен съд гр.Левски, съдът е взел на основание чл. 64 ал.4 във вр. с чл. 63 ал.1 от НПК мярка за неотклонение „задържане под стража” по отношение на З.М.   от с. Ч., община С., ЕГН *, по досъдебно производство №177/2006 г. по описа на РП Левски.
В съдебно заседание от 19.02.2007 г., се е явил назначеният с постановление от РП Левски адвокат Д.М.  .
С определение №16/ 19.02.2007 г. РС Левски на основание чл. 64 ал.4, във вр. с чл. 63 ал.1 от НПК е взе по отношение на обвиняемия З.М. мярка за неотклонение „задържане под стража”.
С определение от 27.02.2007 г. Окръжен съд гр. Плевен е потвърдил определение №16/19.02.2007 г. на РС Левски, постановено по ч.н.д. 113/2007 г. по описа на РС Левски.
Видно от НОХД 20074410200597, по описа на РС Левски, съдът е осъдил З.М.   с присъда, влязла в сила на 13.11.2007 г.
С определение №77/26.05.2008 г. на РС Левски, З.М.   е осъден да заплати в полза на НБПП гр.София сумата от сто и двадесет лева, представляваща възнаграждение за предоставената му по ЧНД 20074410200113 по описа на РС Левски, от адвокат Д.М.   правна помощ, определена с решение на НБПП гр.София, с № ПЛ – 529/17.05.2007 г.
Налице е влязло в сила определение, с което РС Левски се е произнесъл по направеното от НБПП гр. София. РС Левски е осъдил З.М.   да заплати сумата от 120 лв., по ЧНД 113/2007г. 
	На основание изложеното, следва да бъде оставено без уважение искането от НБПП за присъждане на направените разноски по делото за назначения по същото служебен защитник – адвокат М.  .
Предвид гореизложеното, съдът

О П Р Е Д Е Л И:

ОСТАВЯ БЕЗ УВАЖЕНИЕ искането от НБПП за присъждане на направените разноски по ЧНД 20074410200113 за назначения по същото служебен защитник – адвокат М.  , за сумата от СТО И ДВАДЕСЕТ ЛЕВА, представляваща възнаграждение за предоставената му правна помощ по отношение на З.М.  , определена с решение на НБПП гр.София, с № ПЛ – 1511/15.10.2007 г., тъй като РС Левски вече се е произнесъл и е осъдил З.М.   да заплати сумата.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до НБПП.

РАЙОНЕН СЪДИЯ: